ที่ มท ๐๘๑๖.๒/ว 205	กรมส่งเสริมการปกครองท้องถิ่น

ถนนนครราชสีมา เขตดุสิต

1กรุงเทพฯ ๑๐๓๐๐

15 มกราคม ๒๕๖๗

เรื่อง การดำเนินโครงการตามแผนปฏิบัติการ ประจำปีบัญชี ๒๕๖๗ ของกองทุนเพื่อโครงการอาหารกลางวัน
ในโรงเรียนประถมศึกษา

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๘๒๘/ว ๗

1ลงวันที่ ๕ มกราคม ๒๕๖๗	1จำนวน ๑ ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า ได้จัดทำโครงการตามแผนปฏิบัติการ ประจำปีบัญชี ๒๕๖๗ เพื่อสนับสนุนและช่วยเหลือภาวะโภชนาการของนักเรียนในโรงเรียนประถมศึกษาตามโครงการ ได้แก่ โครงการสร้างความเท่าเทียมด้านโภชนาการสำหรับนักเรียน
ที่มีภาวะทุพโภชนาการ และโครงการสร้างมูลค่าเพิ่มผลผลิตกับชุมชนและภาคีเครือข่ายเพื่ออาหารนักเรียน
ในโรงเรียน และขอให้ประชาสัมพันธ์ให้โรงเรียนในสังกัดทราบถึงหลักเกณฑ์และวิธีการพิจารณาจัดสรรงบประมาณโครงการดังกล่าว

กรมส่งเสริมการปกครองท้องถิ่นพิจารณาแล้ว เพื่อให้การดำเนินการเป็นไปด้วยความเรียบร้อย
ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้โรงเรียนในสังกัดองค์กรปกครอง
ส่วนท้องถิ่นทราบในประเด็นที่เกี่ยวข้องกับหลักเกณฑ์และวิธีการพิจารณาจัดสรรงบประมาณโครงการ
โดยสามารถดาวน์โหลดหลักเกณฑ์และวิธีการพิจารณาจัดสรรงบประมาณได้ที่ http://www.obecschoollunch.com/ หรือ http://schoollunchsystem.obec.go.th หากประสงค์จะขอรับการสนับสนุนงบประมาณโครงการดังกล่าว
ให้โรงเรียนดำเนินการขอรับรหัสผ่านเข้าระบบ School Lunch System ได้ที่ https://forms.gle/xAfp29xxSNx7z1TG9 และจัดทำและบันทึกข้อมูลคำขอรับการสนับสนุนผ่านระบบ School Lunch System (http://schoollunchsystem.obec.go.th) ระหว่างวันที่ ๑๖ - ๓๑ มกราคม ๒๕๖๗ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔/โทรสาร ๐ ๒๒๔๑ ๙๐๒๑-๓ ต่อ ๓๑๘

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวฮุสนา บือโต โทร. 063 271 5411

ร.อสถ. .............................................

ผอ.กศ. ............................................

ผอ.กง.ยศ. ........................................

หน.ฝ. ..............................................

หน.ง. ...............................................

จนท. ................................................

k_toey

2024-01-15

DLA-PC

SPM